Papersnake/gushiwen huggingface dataset:
晋公子重耳之亡
左丘明（先秦）

重耳复国

晋公子重耳之及于难也，晋及伐诸蒲城，蒲城及欲战，重耳不可，曰：“保君父之命而享其生禄，於是乎得及。有及而校，罪莫大焉。吾其奔也。”遂奔狄。从者狐偃、赵衰、颠颉、魏武子、司空季子。

狄及伐廧咎如，获其二女叔隗、季隗，纳诸公子。公子取季隗，生伯儵，叔刘；以叔隗妻赵衰，生盾。将适齐，谓季隗曰：“待我二十五年，不来而后嫁。”对曰：“我二十五年矣，又如是而嫁，则就木焉，请待子。”处狄十二年而行。

过卫，卫文公不礼焉。出於五鹿，乞食於野及，野及与之块。公子怒，欲鞭之。子犯曰：“天赐也。”稽首受而载之。

及齐，齐桓公妻之，有马二十乘。公子安之。从者以为不可，将行，谋於桑下。蚕妾在其上，以告姜氏。姜氏杀之，而谓公子曰：“子有四方之志，其闻之者，吾杀之矣。”公子曰：“无之。”姜曰：“行也！怀与安，实败名。”公子不可。姜与子犯谋，醉而遣之。醒，以戈逐子犯。

及曹，曹共公闻其骈胁，欲观其裸。浴，薄而观之。僖负羁之妻曰：“吾观晋公子之从者，皆足以相国。若以相，夫子必反其国。反其国，必得志於诸侯。得志於诸侯，而诛无礼，曹其首也。子盍蚤自贰焉？”乃馈盘飨，置璧焉。公子受飧反璧 。

及宋，宋襄公赠之以马二十乘。

重耳报恩

及郑，郑文公亦不礼焉。叔詹谏曰：“臣闻天之所启，及弗及也，晋公子有三焉，天其或者将建诸？君其礼焉。男女同姓，其生不蕃。晋公子，姬出也，而至於今，一也。离外之患，而天不靖晋国，殆将启之，二也。有三士足以上及而从之，三也。晋，郑同侪，其过子弟，固将礼焉，况天之所启乎？”弗听。

及楚，楚子飨之，曰：“公子若反晋国，则何以报不榖？”对曰：“子女玉帛，则君有之；羽、毛、齿、革，则君地生焉。其波及晋国者，君之余也。其何以报君？”曰：“虽然，何以报我？”对曰：“若以君之灵，得反晋国，晋楚治兵，遇于中原，其辟君三舍。若不获命，其左执鞭弭，右属櫜鞬，以与君周旋。”子玉请杀之。楚子曰：“晋公子广而俭，文而有礼。其从者肃而宽，忠而能力。晋侯无亲，外内恶之。吾闻姬姓，唐叔之后，其后衰者也。其将由晋公子乎！天将兴之，谁能废之？违天，必有大咎。”乃送诸秦。

秦伯纳女五及，怀嬴与焉。奉匜沃盥，既而挥之。怒，曰：“秦、晋匹也，何以卑我？”公子惧，降服而囚。他日，公享之，子犯曰：“吾不如衰之文也，请使衰从。”公子赋《河水》，公赋《六月》。赵衰曰：“重耳拜赐！”公子降，拜，稽首。公降一级而辞焉。衰曰：“君称所以佐天子者命重耳，重耳敢不拜？”

二十四年春，王正月，秦伯纳之。不书。不告入也。及河，子犯以璧授公子，曰：“臣负羁绁，从君巡于天下，臣之罪甚多矣。臣犹知之，而况君乎？请由此亡。”公子曰：“所不与舅氏同心者，有如白水！”投其璧于河。

济河，围令狐，入桑泉，取臼衰。

二月，甲午，晋师军于庐柳。秦伯使公子絷如晋师。师退，军于郇。辛丑，狐偃及秦、晋之大夫盟于郇。壬寅，公子入于晋师。丙午，入于曲沃。丁未，朝于武宫。戊申，使杀怀公于高梁。不书，亦不告也。

吕、郤畏逼，将焚公宫而弑晋侯。寺及披请见，公使让之，且辞焉。曰：“蒲城之役，君命一宿，女即至。其后余从狄君以田渭滨，女为惠公来求杀余，命女三宿，女中宿至。虽有君命，何其速也？夫祛犹在，女其行乎！”对曰：“臣谓君之入也，其知之矣；若犹未也，又将及难。君命无二，古之制也。除君之恶，唯力是视。蒲及，狄及，余何有焉？今君即位，其无蒲，狄乎？齐桓公置射钩而使管仲相，君若易之，何辱命焉？行者甚众，岂唯刑臣！”公见之，以难告。三月，晋侯潜会秦伯于王城。乙丑，晦，公宫火。瑕甥，郤芮不获公，乃如河上，秦伯诱而杀之。

晋侯逆夫及嬴氏以归。秦伯送卫于晋三千及，实纪纲之仆。

重耳画像

初，晋侯之竖头须，守藏者也。其出也，窃藏以逃，尽用以求纳之。及入，求见，公辞焉以沐。谓仆及曰：“沐则心覆，心覆则图反，宜吾不得见也。居者为社稷之守，行者为羁绁之仆，其亦可也，何必罪居者？国君而仇匹夫，惧者甚众矣。”仆及以告，公遽见之。

狄及归季隗于晋，而请其二子。文公妻赵衰，生原同，屏括，楼婴。赵姬请逆盾与其母，子余辞。姬曰：“得宠而忘旧，何以使及？必逆之！”固请，许之。来，以盾为才，固请于公，以为嫡子。而使其三子下之。以叔隗为内子，而己下之。

介子推不言禄

晋侯赏从亡者，介之推不言禄，禄亦弗及。推曰：“献公之子九及，唯君在矣！惠，怀无亲，外内弃之。天未绝晋，必将有主。主晋祀者，非君而谁？天实置之，而二三子以为己力，不亦诬乎？窃及之财，犹谓之盗。况贪天功以为己力乎？下义其罪，上赏其奸，上下相蒙，难与处矣。”其母曰：“盍亦求之，以死谁怼？”对曰：“尤而效之，罪又甚焉！且出怨言，不食其食。”其母曰：“亦使知之，若何？”对曰：“言，身之文也。身将隐，焉用文之？是求显也。”其母曰：“能如是乎？与女偕隐。”遂隐而死。晋侯求之不获，以绵上为之田，曰：“以志吾过，且旌善及。”
过天津
张玉书（清代）

津头雨歇夕阳低，漠漠寒云入望迷。岂是烽烟难净尽，过江时有杜鹃啼。
即事
鲍桂星（清代）

庭阴两三树，檐鸟四五声。悠然午梦回，缓步巡阶行。

阶前一壶酒，扫石还独倾。把酒下以书，一纸尽一觥。

不觉夕阳夕，树影膝上横。山梨脆可饤，野苋红可羹。

呼儿共脱粟，一饱有余清。
胡无人四首 其四 念今日中兴德威当跨宋而方唐及汉
郭之奇（明代）

天为中土断胡尘，长城万里赖强秦。自从伊雒多殊种，复见春秋有雁臣。

几度戎心窥近阙，一朝蟊贼开边窟。神州十载蔽穹庐，四海伤心变肤发。

胡贯既盈周德长，天戈指日荡胡霜。荡胡霜，扫胡雪，星驰雷动犁胡穴。

封狼临瀚海，勒燕过金微。胡无人，尔何归。
谭贺州勉赋水仙花四绝
曾丰（宋代）

与水相蒸暖盎春，湘妃洛女是前身。
乘风香气凌波影，挑弄眠冰立雪人。
琵琶仙 陶凫芗先生嘱题《客舫填词图》
杨夔生（清代）

流水涓涓，正极目、一片暮愁空阔。轻约小艇如凫，呼云度环碧。

知多少、吟莺心事，奈过了、翠阴时节。枫外题红，莼边采绿，浑是秋色。

更转眼、树老江潭，叹客里、匆匆记游历。惆怅满襟幽恨，付蘋洲渔笛。

人自远、汀芦做暝，渐凉光、移上苔石。想见清夜推篷，暗灯明雪。
偶题
文同（宋代）

鬓云双堕给明珠，窄窄罗裙短短襦。
闲把花枝起新样，满调金粉画文四输。
瘦菊为小婢作
陈佩（清代）

瘦菊依阶砌，檐深承露难。莫言根蒂弱，翻足奈秋寒。
家兄至
刘荣嗣（明代）

兄弟半年别，相寻屡梦寐。
书言春当来，旦暮劳占计。
马足已到门，远盼犹天际。
宜欢不暇欢，交零涕与泗。
须发似曩时，齿缺声音异。
喟然感岁华，宁复堪远离。
清明遣兴呈郭次张
李洪（宋代）

倦游佳节负清明，禁籞芳菲未遍经。
杨柳堆烟犹冉弱，杏花著雨半飘零。
街头车马来还去，客里壶觞醉复醒。
賸喜祥林洗尘土，吴山相对眼偏青。
哭江忠烈
叶坤厚（清代）

旌旄朝至未安营，夕见妖氛蚁附城。自击鼓鼙亲率战，能教妇孺尽持兵。

挥戈共效田横死，结草难回魏颗生。南八乞师终不应，睢阳千古恨难平。
登叶县故城谒沈诸梁庙
李百药（唐代）

总辔临秋原，登城望寒日。烟暇共掩映，林野俱萧瑟。

楚塞郁不穷，吴山高渐出。客行殊未已，沐澡期终吉。

椒桂奠芳樽，风云下虚室。馆宇肃而静，神心康且逸。

伊我非真龙，勿惊疲朽质。
八月十五酬从兄常望月有怀
武元衡（唐代）

坐爱圆景满，况兹秋夜长。寒光生露草，夕韵出风篁。

地远惊金奏，天高失雁行。如何北楼望，不得共池塘。
姜女祠
沈承瑞（清代）

姜女荒祠何处存，红边墙外老军屯。白杨鹳雀啼朝日，赤水鼋鼍吼夜魂。

血泪抛残城北角，蛾眉望断海东门。寒衣万里心常在，传信传疑草细论。
夜宿东渚放歌三首
杨万里（宋代）

看山须看山表里，不然看山还误事。
平时只爱万峰青，落日惟存数尖紫。
浙江船上多少人，往来看山谁识真。
丁宁舟人莫浪语，却恐儿辈不肯去。
游西塔寺分韵得处字
谢逸（宋代）

西风脱木叶，感时煎百虑。痴坐北窗底，哦诗不能句。

同舍二三子，邀我城南去。风于湖上亭，临流坐箕踞。

菡萏晚红垂，冷香袭巾屦。湖西青莲界，竹阴有微路。

老僧迎我笑，洗钵供匕箸。斋厨野饭香，园蔬摘朝露。

清言洗心胸，幸免杯酒污。人生会合难，驶若风中雾。

明晨想兹游，凄凉在何处。
即席以韵课诸生东斋诸物 其四 玉簪
刘因（元代）

花中冰雪避秋阳，月底阴阴锁暗香。玉瘦每忧和露滴，心清惟恨有丝长。

且留宛转围沈水，莫遣联翩入粉囊。只许幽人太相似，苍苔疏雨北窗凉。
春夜温故六言二十首 其八
刘克庄（宋代）

出入息顷冷暖，翻覆手间雨云。斩颐从教万段，卖颁不直分文。
第二百
文天祥（宋代）

茫茫天造间，高岸尚为谷。
百川日东流，势阅人代速。
赠朱少章
李弥逊（宋代）

堂堂如叟云梦胸，笔端日夜生云风。
地临嵩少萃奇秀，雕搜仿佛穷天功。
捷如接猱健博虎，妩媚清切归深雄。
六丁不取四天黑，阴山直恐喧雷公。
题江上柳寄李使君
裴夷直（唐代）

桂江南渡无杨柳，见此令人眼暂明。

应学郡中贤太守，依依相向许多情。
送钱虞仲兄弟
吴儆（宋代）

灯火相从总角初，只今已是十年余。
穷愁懒漫吾犹故，文采雍容子甚都。
连璧肯来同寂寞，归鞍宁不少踌躇。
风流一别应如雨，傥有来鸿细作书。
春闺思（一作闺人春思）
王涯（唐代）

愁见游空百尺丝，春风挽断更伤离。

闲花落尽青苔地，尽日无人谁得知。
乐游曲
闽后陈氏（唐代）

龙舟摇曳东复东，采莲湖上红更红。波淡淡，水溶溶，

奴隔荷花路不通。

西湖南湖斗彩舟，青蒲紫蓼满中洲。波渺渺，水悠悠，

长奉君王万岁游。
郊庙歌辞。享文敬太子庙乐章。请神
许孟容（唐代）

觞牢具品，管磬有节。祝道夤恭，神仪昭晰。

桐圭早贵，象辂追设。声达乐成，降歆丰洁。
题驸马都尉王晋卿所作梦游瀛山图卷
袁立儒（宋代）

珍木文禽玉佩环，清都绛阙色阑玕。
香山居士蓬莱院，借与王郎梦里看。
初十日
韩淲（宋代）

沉沉三日雨，衮衮四山风。潢潦从浮汎，群阴漫长雄。

深居何藉屐，矮屋且遮篷。急敛身心住，徐看鼻息通。
春日杂咏九首
李弥逊（宋代）

役役炎凉态，悠悠道路赊。
情怀知老大，梦幻阅纷华。
搅思云边树，供愁雨外花。
生涯书一束，到处即为家。
卜居
王令（宋代）

吾求一屋逮两月，贫不谋贵何以图。
朅栈自放就穷巷，幸得之喜何敢吁。
颓檐断柱不相缔，瓦堕散地梁架虚。
门无藩闑户不闭，时时犬彘入自居。
主人怜我莫自致，为我补葺加垍涂。
翻翻匠氏乃谁子，颉颃作气厉叫呼。
群庸汹汹助声势，睥睨凌我要我酤。
归来叹息无自得，两日财致酒一壼。
徵多偿少意不惬，弃我忽去如逃逋。
重来閴寂不可问，依旧四壁编空芦。
嗟余虽贫日犹爨，可不善为盎釜谟。
外户不闭古则尔，今也盗贼过街衢。
乞钱买篱作藩固，更学关楗防朝晡。
邻翁问我乃何者，得毋亦以名自儒。
王朝潭潭聚冠盖，几人不载卿相车。
子何布被不盖肉，浪自名士实则奴。
假为无能守编户，犹可自择安阎闾。
胡为惨戚卒困此，去矣何屋不可徂。
此居卑洼不待说，四高中下流无渠。
夏霖连延久积注，往往灶下秋生鱼。
始来图此不自择，终见坐与蚯蚓俱。
何况梁榱日蛀腐，一仆非尔力可扶。
苟求暂安急旦夕，反以身就殒压虞。
乃知穷则失自爱，死得正命有几且。
翁乎尔言诚得矣，我方困甚非真愚。
閒处光阴轩为章文浩二首 其二
董纪（明代）

宜捲湘帘且莫垂，要看清景半涵池。云过影落萍开处，风起声涵竹动时。

对客不辞分险韵，留僧必欲了残棋。日长犹恨无消遣，髣髴仙家岁月迟。
偈颂六十八首
释法薰（宋代）

海上明公秀，赵州东院西。
不移毫发许，平步上云梯。
中秋分韵得云字成三百言
刘学箕（宋代）

今秋苦淫雨，涨汐添溪濆。
新凉值月夕，密霭高璨雯。
稽首告天公，垦念心良勤。
天公知意诚，感应若有闻。
须臾檄丰隆，蘋末生鳞纹。
庭皋一震拂，陇首飞秋云。
忽然朗穹昊，万象蒙奇勋。
举头见松梢，光照草树分。
乾坤两莹彻，烂白无边垠。
我歌忽如狂，我醉茫如薰。
桂酒杂椒浆，醖酿腾馨芬。
皓魄耿素怀，幽思殊不群。
泠然冰雪肠，顿醒曲蘖醺。
便欲浥沆瀣，盘馔遗膻荤。
遥望琼楼仙，雾绡青霞裙。
何当下招呼，上征离尘氛。
去年当此时，浩饮逢诸君。
今载复肯来，持杯共论文。
相从岂地他，群聚徒飞蟁。
苟得嗜利辈，抑何挂牙龈。
豪杰所愿交，黄金胜千斤。
喜得诗谪仙，恨去髯将军。
众子贤共推，奚用区莸薰。
爱客绰祖风，满席生欢欣。
参横斗转杓，魔崇相纠纷。
欲眠君且去，陶语吾亦云。
慷慨有大刘，浩气充栋棼。
十觞不能醉，餐嚼无馀熏。
鸣鸡忽唱晓，杲日东方昕。
归路袭桂香，幽岩麝沉焚。
石妇行二首 其二
周紫芝（宋代）

生男有闺房，莫娶青楼倡。生女事姑嫜，莫嫁游冶郎。

倡家从人无定准，游子一去忘故乡。山头义妇无人识，踊身上山生死隔。

人将此妇作石看，不信此心元是石。相从岂复无它人，髧彼两髦真我特。

江流可尽山可平，不尽悠悠千古情。早知郎去无消息，悔不将身事尾生。
堂中画像探题得杜子美
欧阳修（宋代）

风雅久寂寞，吾思见其人。
杜君诗之豪，来者孰比伦。
生为一身穷，死也万世珍。
言苟可垂後，士无羞贱贫。
幸鲁恭纪
东野沛然（清代）

翠羽东巡过岱宗，回銮特幸伯禽封。金丝再奏新《韶濩》，诗礼重开古辟廱。

齿及元公隆典礼，恩加下士庆遭逢。君师一德千秋合，载笔赓飏愧莫从。
和钱学士见谢新栽竹
余靖（宋代）

碧池深院斸莓苔，鼓吹山前共得来。
高节最宜和雪看，虚心莫把夹桃栽。
肤清似玉休移石，骨瘦成龙不待雷。
若使菁莪逢此地，也应同喜育良材。
绣水晴澜
何景明（明代）

独怜绣溪水，却出锦屏山。岸夹桃花浪，沙明碧石湾。

泛霞开漱滟，乘月弄潺湲。千载高人去，谁来钓此间。
灯夕寄献内翰虢略公
钱惟济（宋代）

峣阙翚飞河汉傍，勾陈遥认赭袍光。
九枝火树连金狄，万里霜轮上碧珰。
匝地行车珠纲细，照光晨燎紫沈香。
祗开鳌岭神仙客，再拜云边捧寿觞。
拟寒山寺 其一
释怀深（宋代）

我爱寒山子，身贫心自如。吟诗无韵度，烧火有工夫。

弊垢衣慵洗，鬅鬙发懒梳。相逢但长啸，肉眼岂知渠。
缘识
宋太宗（宋代）

时流求法界，问取本真诠。
了悟空皆寂，心明海月圆。
次韵乐先生吴中见寄八首
范成大（宋代）

知从了义透音闻，古井无波岂更浑。
便好一坑埋众妙，何须六结解诸根。
别题
佚名（宋代）

休说三江兴五湖，平生心眼此中舒。
人人总道浑如画，祗恐丹青画不如。
第二十四云居居山颂
释义青（宋代）

突屼嵯峨万仞横，四边无路不通行。自古两轮光不到，夜深王老人西岑。
送吕监簿归淮南侍下
强至（宋代）

花边把酒趁晴晖，春去花空兴尽归。
白发亲庭宽北望，青帘客舫喜南飞。
京埃衮衮休回首，淮月娟娟好振衣。
年少身名当自立，不须裘马事轻肥。
题明周忠毅墨迹即用公感事诗韵
沈桂芬（清代）

一卷松陵稿仅存，前贤手泽重彝尊。栽花东浙留遗爱，削草南台答圣恩。

早料长蛇能起雾，可堪缇骑遽临门。孤忠岂为成名地，执简频年枉叩阍。
大名元复初郎中携示感遇五言八章次韵并陈东
戴表元（宋代）

我登海山巅，群丘眇如芥。
客来谈九州，更诘谁小大。
神疲穆满驭，足茧神始载。
终然方寸心，扰扰躯壳外。
流光如急水，一去难得再。
归来坐虚室，始觉身安泰。
老马宁为驹，即且或甘带。
名迹吾不嫌，全生聊远害。
明有不见睫，智有不卫足。
学静三十年，晚始悟无欲。
履卑惧名高，居群忌行独。
不见歌钟家，白日卧金谷，
不见带索生，行吟扣哀竹。
为君慎燕息，顾兔方在腹。
秋夕书怀
齐己（唐代）

凉多夜永拥山袍，片石闲欹不觉劳。蟋蟀绕床无梦寐，

梧桐满地有萧骚。平生乐道心常切，五字逢人价合高。

破落西窗向残月，露声如雨滴蓬蒿。
不寐
蔡戡（宋代）

独卧虚斋百念衰，枕边犹有数枝梅。
青灯看尽愁肠断，画角吹残旅梦回。
发为忧时浑欲雪，心存报国未全灰。
功名蹭蹬身先老，那更駸駸急景催。
奉和幸长安故城未央宫应制
李峤（唐代）

旧宫贤相筑，新苑圣君来。运改城隍变，年深栋宇摧。

后池无复水，前殿久成灰。莫辨祈风观，空传承露杯。

宸心千载合，睿律九韵开。今日联章处，犹疑上柏台。
西湖图录二 其一
陈滔（明代）

谁写西湖一段奇，主人閒寄旧游时。红楼倚醉临空阔，画舫移歌入渺瀰。

解语荷花争献酒，多情桃叶索题诗。丹青此意谁堪会，肠断三生杜牧之。
次韵赠林义之 其一
周孚（宋代）

炎暑不可触，相逢正此时。初无一日雅，肯诵十年诗。

语际倾心剧，忙中识面迟。幽贞可潜伏，君智固如龟。
建炎庚戌中秋夜与同官相期於月下既为顽云障
冯时行（宋代）

散怀谁与俦，风月兹吾赏。
好景会人心，宿约每不爽。
蓐收溅明河，玉露洗穹壤。
肃肃夜气寂，皎皎素沆漭。
飞出未半弓，已照天地广。
兹夕岂易得，久矣俟清赏。
云师谁尔忤，屏翳蔽虚敞。
万事不可必，变化如反掌。
太清一滓秽，幽娥动悬想。
谁为披层霄，快哉心技疗。
闻君洗瓦盏，倒榼有余盎。
何当数列炬，酣歌散清响。
有月固来游，无月须一往。
宝华山
徐安国（宋代）

秀出城南号宝华，翠微深处衲僧家。百年台殿归煨烬，一径苍苔落晚花。
答王君石遗包虎二轴
梅尧臣（宋代）

老包曰岳岳生鼎，二人画虎通神明。
凡为一虎不知价，钜公贵神珍其名。
死来年深搜索尽，何意好事识尤精。
丹枫映坡茅叶白，雌者将乳雄坡行。
细毛出肉不见迹，相顾猛气都如生。
忽闻持遗非素望，穷民展玩忘愁婴。
奇哉真是老包笔，世间空有黄金籯。
因思前岁韩公子，亦赠尺纸图生狞。
傍题小子乃包鼎，此时偶得已可惊。
借问吾乡与天下，二包之美谁能并。
陶琴垞明府索观近诗夸之过当他日有寄
晏贻琮（清代）

我生好吟哦，无病常自灸。焉知入膏肓，有药不可救。

敝帚聊自享，酱瓿岂堪覆。昨者从南来，三见春月彀。

萧然绝车骑，疏帘挂清昼。徒闻群蛙聒，未睹蛟龙吼。

凌晨闻叩门，晏子方南首。披衣不及带，倒屣出迎瘤。

入门气轩昂，高谈走飞溜。眉间一道青，照见西山秀。

索我袖中诗，一见辄心售。宿瘤众所丑，瘦骨公独购。

未曾施鞭箠，遽先饰文绣。中原盛旗鼓，先生为领袖。

要当扫淫哇，未可饰凡陋。嗟余何所成，闻此但颜厚。

肩墙烦屡窥，朽木何足镂。乞公《韶濩》音，洗我筝笛奏。
拟古四十一首 其四十一
薛瑄（明代）

人巧千万端，莫逃造化巧。三王行仁义，子孙永相保。

绵历百千载，顺理得终考。嬴隋南北朝，窃国骋暴狡。

社稷旋荒墟，苗裔悉剪剿。天巧必胜人，人巧何足道。
江西刘谋卿秀才以火焚其居谏长序其事以告袁吉故因题其后
许及之（宋代）

祝融回禄爱君深，却以无家到武林。谏议一篇如见面，故人争不动仁心。
送王敬之御史耿伯玉台掾东归
魏初（元代）

敬之方平尚质直，伯玉谟谋加致密。中台二妙卓有声，骢马西来能事毕。

绣衣东望五云深，卢龙烟草金沟水。欲知别后忆君时，万叠秦山秋雨里。
奉寄崔伯易
王令（宋代）

功业尝闻亦有时，可能天命出依违。
终看世态真何道，不得吾心自合归。
廊庙得逢应有义，草茅虽老尚知非。
秋来客况无他异，时向西风诵式微。
与李文举登梦野亭
张耒（宋代）

樽俎相逢散百忧，虽非吾土共登楼。
天边云送荆王雨，江上枫雕宋玉秋。
华发不堪怀故国，清杯相与散牢愁。
清谈七泽谁强健，莫学骚人赋远游。
梦游陈州柳河觉而作
张耒（宋代）

虎豹九关未敢望，里门旧游如可寻。
梦到城西古壕水，倚天高柳万黄金。
丛祠之南我旧圃，蔬甲若若春泥深。
睡见啼禽自相问，经年他乡何滞淫。
拟古二十首 其十三
胡应麟（明代）

回车灞原上，白日忽将暮。石门高崔嵬，悲风起长路。

借问何人高，无乃前朝墓。人生寄一世，奄忽迅朝露。

荒哉秦汉主，寻仙起遐慕。弱水不可援，三山竟焉度。

玉碗出人间，徒为赤松误。伤彼泉下人，喟焉策蹇步。

吹竽宴华堂，娱乐从所务。飘飘极心志，千载为旦暮。
寄题福州程进道止戈堂二首
李弥逊（宋代）

不识威名擅汉廷，云仍今复见材卿。
万家桃李栽培盛，千里妖氛却扫清。
羽扇纶巾聊自适，风声鹤唳已魂惊。
向来雪锷橐藏地，賸筑诗坛按酒兵。
咏梅六首 其二
赵蕃（宋代）

腊前能几日，年后不多时。五岭无千里，东亭共一陲。

胡为欺北客，未即见南枝。或谓冰霜候，还忧衣褐为。
至洪泽
杨万里（宋代）

今宵合过山阳驿，泊船问来是洪泽。
都梁到此只一程，却费一霄兼两日。
政缘夜来到渎头，打头风起浪不休。
舟人相贺已入港，不怕淮河更风浪。
老夫摇手且低声，惊心犹恐淮神听。
急呼津吏催开闸，津吏叉手不敢答。
早潮已落水入淮，晚潮未来闸不开。
紬问晚潮何时来，更待玉虫缀金钗。
昌平县廨和解之昂御史时巡历京畿东道
宋褧（元代）

向来按部指秋期，子月登车我独迟。双塔道傍观俗处，百泉庄上恤灾时。

烟昏导骑摇箶簶，灯暗痴童下扊扅。不听讴歌听愁叹，何心工和壁间辞。
句
释惠崇（宋代）

花漏沉山月，云衣起海风。
月
徐倬（明代）

木落川原净，霜清乌鹊寒。可怜官舍月，强作故园看。

老鹳捎云末，饥鼯走夜阑。朔风偏太苦，吹彻角声残。
句
罗之纪（宋代）

吾道非耶真可耻，此君岂是折腰人。
有所思
杜立德（清代）

故人经岁别，怅望久无音。坞隐江村小，烟迷树色深。

疏风吹绮幕，新月上瑶琴。静里相思极，何时惬素襟。
偈倾一百六十九首
释智朋（宋代）

雪窦与么说话，要瞒诸人则易，
埋没诸人则难。出门见山水，
入门见佛殿。
慈圣皇太后挽词 其一
文彦博（宋代）

仁皇当宁久，圣后配天崇。厚德符坤象，先朝定震宫。

尊荣三代礼，拥佑两朝功。徽范并慈训，皆留信史中。
安南观棋
李思衍（宋代）

地席跏趺午坐凉，棋边袖手看人忙。
槟榔{左月右若}□又春绿，送到谁家橘柚香。
裁锦词 其一
弘历（清代）

裁锦裁锦可喻时，一疋锦段成万丝。成之何其难，并刀错下顷刻乃毁之。

呜呼为学不慎者，可以深长思。
次韵远猷东池晚思
周紫芝（宋代）

多事冯公子，含情不奈秋。东池寄飘泊，画舫信夷犹。

烽尚连三月，诗应拟四愁。且须倾酒椀，未可唤归舟。
句
钱易（宋代）

莫叹鬓如雪，且教心似灰。
送都大茶马入觐八绝句 其八
项安世（宋代）

何世真无千里马，如今始得九方歅。何如牝牡骊黄外，更相权奇磊落人。
龙泉李宗儒师儒兄弟槐阴书院
周必大（宋代）

君不见汉京辟雍载黄图，博士直舍三千区。
分行数百曰槐市，下有诸生讲唐虞。
又不见本朝肇启迩英阁，稽古隆儒号经幄。
西清枝翠似交舞，日暖花黄时细落。
君家欣慕名书斋，伯仲方将与计偕。
桥门且陪亿万计，朝路终驰十二街。
义郴文章妙天下，引喻牛行相君舍。
勉君植德企前修，他日儿孙攀逸驾。
见诸公唱和暮春诗轴次韵作九首
晁说之（宋代）

留春留不得，怯去舞衣红。
那惜河阳暮，唯惊洛浦空。
丹成人奔月，金就鹤乘风。
此恨何能已，卢郎百计穷。
柳池赠丁絪
文同（宋代）

场屋声名四十年，五车书误一囊钱。
老来山驿为监吏，相对春风但惘然。
平望夜景
杨万里（宋代）

二冬冬，三当当，
夜泊平望更点长。新月无光湖有光，
昨宵一雪今宵霜，犬吠两岸皈人忙。
夜深人静无一事，画烛泣残人欲睡。
忽有渔舡外水来，一棹波声风雨至。
半生随在红尘中，浮家东吴东复东。
楼舡夜宿琉璃国，谁言别有水精宫。
书李秀才壁
齐己（唐代）

干戈阻上日，南国寄贫居。旧里荒应尽，新年病未除。

窗风连岛树，门径接邻蔬。我有闲来约，相看雪满株。
游仙一十九首 其一
郭祥正（宋代）

漠漠出寒雾，悠悠趋太清。珠楼被重绡，灵花纷素馨。

青衣捧绿章，磨丹书姓名。为我横玉笛，一奏雌龙声。
春晚杂兴十二首
方回（元代）

七年守郡罢三年，卖尽山中五顷田。
书籍可捐衣可典，犹能醉面仰看天。
又戏赠汉臣
李昭玘（宋代）

萧散官资近十千，不须亲旧祝无权。虎头食肉非虚语，可待谁人报有年。
苏黄渡东坡山谷经行处
皇甫汸（明代）

刘阮林中路，苏黄渡口津。不知之楚客，何似避秦人。
仙姬怨
夏竦（宋代）

洞口垂杨拂地垂，年来期约又依违。
红桃不解留人住，白鹤何曾觅信归。
雉扇对开春寂寂，绣衣双卷雨霏霏。
无言尽日云边立，不许霓裳按羽衣。
嘉州作
杨徽之（宋代）

俗遇腊辰持药献，吏逢衙日隔花参。
耆宿因来问封部，竹篱西畔是云南。
送子谨叔 其一
杜范（宋代）

古道日凋弊，人心竞险薄。风雨晦朝暮，平陆变沟壑。

归来寻故晦，六窗静犹昨。殷勤时拂拭，埃尘易侵剥。

此地宽且明，休哉有馀乐。
句
释惠崇（宋代）

阴井生秋早，明河转曙迟。
凭轼望云
郭之奇（明代）

谁噏山河气，扶摇上碧苍。嘘空回汉彩，弥极绘天章。

萦郁舟车影，蒸腾城郭行。奇观惊海市，远眺杂江光。

迎日生朝色，回风变晚妆。疑经帝子织，初制月仙裳。

玉殿霞烟绕，瑶宫雾幄张。陆离舒复卷，夭矫止还翔。

已识从龙志，先成驾鹊梁。声施如可附，富贵亦当忘。

极目怀千虑，矢诗愧七襄。凌虚从此去，垂翼入溟乡。
挽仁和君胡夫人二首 其二
洪朋（宋代）

王父依诸舅，夫人实外家。往时拜颜色，仰德重咨嗟。

世事如流水，仙游只暮霞。可堪衰绋涕，风雨白杨斜。
浩西堂见和因再用韵
释绍嵩（宋代）

萧条四壁是闲居，老子而今非故鱼。
大抵人生只如此，只消如此看何如。
颂送
吕本中（宋代）

三浙三衢未说归，且从岭路访曹溪。卢公若问南来事，但道江湖尽鼓鼙。
三月吟
邵雍（宋代）

满城尽日行春去，言会行春还有数。
真宰何尝不发生，游人其那无凭据。
梨花著雨漫成啼，柳絮因风争肯住。
一片清明好意多，奈何意好难分付。
菩萨蛮
袁淑（南北朝）

绳河催渡凉蝉早。玉纤低按春莺小。旧谱巧翻新，知音能几人。

柔肠萦雁柱。诉出秋心苦。弹罢悄无言，一庭风露寒。
拟古
吕本中（宋代）

西邻有佳人，开户纳明月。月照衣上缨，同心为谁结。

此结今几衣，未解心已折。隔林闻捣练，起坐更呜噎。

情人在万里，我独音问缺。不闻行路难，但见思归切。

年来契阔久，烈士或丧节。如何空床居，初未见短阙。

胡马与越鸟，本自无离别。草摇新霜白，秋送池中竭。

君心有断绝，妾恨无盈歇。
送达观禅师归隐静寺古律二首
梅尧臣（宋代）

栗林霜下熟，归摘御穷冬。
带月涉溪水，过山闻寺钟。
未嫌云衲湿，已喜野人逢。
且莫似杯渡，沧波无去踪。
过周骧甫勉其教子 其一
释居简（宋代）

勿谓幽居弗自怡，见成湖泖作盆池。淀山只在虚檐下，又当山蕉与水栀。
挽蔡文叔
王柏（宋代）

南风之时兮吹彼棘薪，乔木斯坏兮栋梁曷任。
欂栌椳闑与扂楔兮，匠眯眯而弗寻。
况承天之八柱兮，穷岁月而莫登。
天岂不生材兮，郁牛山之嶙峋。
雨露之所润兮，存日夜之肫肫。
及大厦之将颠兮，无一木之可乘。
羌小民之怨咨兮，谓天不仁。
非道通乎三极兮，孰识天心。
天既仁爱我民兮笃生伟人，一去就兮治乱攸分。
天亦仁爱我公兮，不使见犬羊之骇奔，
危机发兮众寐昏昏。秉离明以为烛兮，
魂营营而上征。目断留田兮，
歌南风之再吟。
赠邑造士陈汝登之军中
王恭（明代）

汉家烽火在边庭，才子西行独请缨。自是寸心怀补报，也将孤请学从征。

天门久欲陈三策，沙漠今看论五兵。莫对泮林愁此别，他年还著锦衣荣。
古侠客行
刘敞（宋代）

壮年志慷慨，结交慕英雄。大梁多长者，燕赵有古风。

千金起为寿，一诺不顾躬。自谓松与柏，忽为萍与蓬。

市道今乃知，利穷非义穷。
次适安感古二首
胡仲弓（宋代）

少陵合与古诗班，不是诗家持论宽。
风雅近来随世变，诗无可采不须官。
砚眼
冯梦龙（明代）

明有陆庐峰者，于京城待用。尝于市遇一佳砚，议价未定。既还邸，使门人往，以一金易归。门人持砚归，公讶其不类。门人坚称其是。公曰：“向观砚有鸲鹆眼，今何无之？”答曰：“吾嫌其微凸，路值石工，幸有余银，令磨而平之。”公大惋惜。
篱间小花
周霆震（元代）

小小閒花分外红，野人篱落自春风。江南多少繁华地，尽在寒烟蔓草中。
谢人惠浅滩一字水图
朱翌（宋代）

风行水上初如织，任使荡云高活日。
屏翳歇去冯夷归，本体湛然无损益。
风本无形不可画，遇水方能显其质。
画工画不不画风，水外见风称妙笔。
清泉道人乃了此，笔下渊源心自得。
斜斜一字浅可揭，渺渺横滩晚尤急。
规模上继蜀两孙，妙处直度吴诸戚。
老夫老矣不观澜，但爱漪涟才咫尺。
面墙注目风萧萧，渔浦西兴待晚潮。
纵贫那肯拆波涛，还渠并州快剪刀。
登燕子矶俯江亭作歌
邹炳泰（清代）

我骑白鼋浮江回，江云荡出千蓬莱。一峰斜掠落江外，飞潮倒泻横江来。

乃知石燕啄江涘，化作危矶屹如此。涛头激突势更奇，三面㟏岈不能舣。

是时八月暑气收，山色在水秋江秋。归舟一一点天末，吴中吾友今来不。

须臾涛涌天地愁，江妃十队漫江游。琉璃堆破银山浮，巉崖失势惨欲流。

坐客不语声啾啾，欲下不下牵衣留。我登绝顶逸兴发，一饮千钟未肯歇。

危途立足自深稳，气与风涛两冲突。俯窥岩洞窈复深，解衣欲探蛟螭窟。

此地谁知别有天，渔子江潭自出没。桃花何必问桃源，携竿坐待山头月。

江潭幽绝共忘机，残芦风定白鸥飞。他年重证结邻约，起看烟水笼渔矶。
梅
释行海（宋代）

占断江南第一春，偏同雪月斗精神。
东君曾许残花片，妆点寿阳宫里人。
临江仙（闲居感旧）
刘辰翁（宋代）

昔走都门终夜雨，明朝泥淖堪惊。疏疏点点忽鸡鸣。数峰青似染，快活早来晴。

十五年间春梦断，乱山寒食清明。无人挑菜踏青行。青鸠啼雨外，闲听寺中声。
玩花五首 其三
徐凝（唐代）

朱霞燄燄山枝动，绿野声声杜宇来。谁为蜀王身作鸟，自啼还自有花开。
赞护教
释印肃（宋代）

卓立奇功，回光识性。
宇宙恢彰，一身清净。
十四日同张伯修罗坚甫大智赏月探韵即事感兴殊激懦衷翌日会保福辱诗示教借张大韵同赋
程公许（宋代）

涉秋苦多阴，婵娟喜见乍。天巧竟作难，借此三五夜。

屯云滃四面，如骛俗士驾。宝坊盍朋簪，尊酒共清话。

诸君读书眼，明不失纤罅。天眼物昏之，谁为弯弓射。

连宵耿孤吟，虚窗自高挂。竹风静逾爽，露叶灿可画。

梦踏市桥去，醉眠僧榻借。阴晴且勿言，幽赏可能罢。

恨欠截老龙，三弄倚风榭。酒酣歌慨慷，四坐勿渠诧。

边尘日澒洞，志士惜閒暇。君看古圣贤，忧乐以天下。

持此阅人多，何但如传舍。短气吐复吞，欲言恐遭骂。

径思投绂去，甘老渔樵社。世论熟脂韦，人物叹衰谢。

相期崇令猷，兰鲍观所化。
汝阴送扬州通判广陵高秘丞
刘敞（宋代）

朱轓垂丝旒，千里下扬州。本郡荣何甚，治中望最优。

高人孙绰贵，节妇孟光尤。问俗应宾礼，清风远镇浮。
答马侍御见赠
白居易（唐代）

谬入金门侍玉除，烦君问我意何如。蟠木讵堪明主用，

笼禽徒与故人疏。苑花似雪同随辇，宫月如眉伴直庐。

浅薄求贤思自代，嵇康莫寄绝交书。
第八十五洞山茎茆颂
释义青（宋代）

野火烧时越转新，至今烟焰雨难霖。旱地红莲遮日月，无根树长翠成阴。
春秋战国门庄公
周昙（唐代）

齐甲强临力有余，鲁庄为战念区区。
鱼丽三鼓微曹刿，肉食安能暇远谟。
再和 其三
林希逸（宋代）

少小田家有熟缘，自骑牛背赋犁辕。閒思耒耜经高古，朗诵龟蒙数百言。
老农十首
曾协（宋代）

田畴总是十分苗，处处逢人意气骄。
不问神祠赛箫鼓，君臣有道四时调。
南峰宴坐僧
宋无（元代）

空岩槁木形，入定掩松扃。
鹊供术来果，猿看诵罢经。
云霞埋衲重，苔藓上鞋青。
只有樵人识，曾因采茯苓。
长相思·游西湖
康与之（宋代）

南高峰，北高峰，一片湖光烟霭中。春来愁杀侬。
郎意浓，妾意浓。油壁车轻郎马骢，相逢九里松。
瀑布六首
孔武仲（宋代）

山头飞瀑海中潮，此理谁能问泬寥。
秖恐分流从月窟，桂香无限到西桥。
北山别业三十八咏 其三十八 鹿皮子墓
陈樵（元代）

土蚀苔侵古瓦棺，化台深锁万松关。坐看天上楼成日，吟到人间诗尽年。

勾漏无灵丹灶冷，孟郊未死白云閒。江南春草年年绿，又向他生说郑玄。
过净慈傅无文竹院退居
顾逢（宋代）

李涉题诗处，轩窗一室明。
游人闲半日，老子乐余生。
碧落云无影，清风竹有声。
自言身后事，龛塔已圆成。
与永兴观主梅
白玉蟾（宋代）

玉艳冰英绝可怜，即之时复一嫣然。
姑苏日暮逢西子，采石江明见谪仙。
赠送前刘五经映三十四韵
李商隐（唐代）

建国宜师古，兴邦属上庠。从来以儒戏，安得振朝纲。

叔世何多难，兹基遂已亡。泣麟犹委吏，歌凤更佯狂。

屋壁馀无几，焚坑逮可伤。挟书秦二世，坏宅汉诸王。

草草临盟誓，区区务富强。微茫金马署，狼藉斗鸡场。

尽欲心无窍，皆如面正墙。惊疑豹文鼠，贪窃虎皮羊。

南渡宜终否，西迁冀小康。策非方正士，贡绝孝廉郎。

海鸟悲钟鼓，狙公畏服裳。多岐空扰扰，幽室竟伥伥。

凝邈为时范，虚空作士常。何由羞五霸，直自呰三皇。

别派驱杨墨，他镳并老庄。诗书资破冢，法制困探囊。

周礼仍存鲁，隋师果禅唐。鼎新麾一举，革故法三章。

星宿森文雅，风雷起退藏。缧囚为学切，掌故受经忙。

夫子时之彦，先生迹未荒。褐衣终不召，白首兴难忘。

感激殊非圣，栖迟到异粻。片辞褒有德，一字贬无良。

燕地尊邹衍，西河重卜商。式闾真道在，拥彗信谦光。

获预青衿列，叨来绛帐旁。虽从各言志，还要大为防。

勿谓孤寒弃，深忧讦直妨。叔孙谗易得，盗跖暴难当。

雁下秦云黑，蝉休陇叶黄。莫逾巾屦念，容许后升堂。
唐昌观玉蕊花
杨凝（唐代）

瑶华琼蕊种何年，萧史秦嬴向紫烟。

时控彩鸾过旧邸，摘花持献玉皇前。
水调歌头（处州烟雨楼落成，欲就中秋，后值雨）
李处全（宋代）

楼观数南国，烟雨压东州。溪山雄胜，天开图画肖瀛洲。我破瀛洲客梦，来剖仙都符竹，乐岁又云秋。聊作幻师戏，肯遗后人愁。

趁佳时，招我辈，共凝眸。君侯胸次邱壑，意匠付冥搜，刻日落成华栋，对月难并清景，千丈素光流。老子兴何极，小子趣觥筹。
偈
释自清（宋代）

粪箕扛去轿抬回，优钵昙花向日开。
但愿老僧高著眼，管教平地一声雷。
江天暮雪图
梁仲新（金朝）

南雪不到地，霏霏满竹楼。沙河灯市里，春在木绵裘。
点绛唇（卢守席上）
郭应祥（宋代）

五马归来，后车载得如花女。缓歌金缕。新样京华舞。

主悦宾欢，一醉祛袢暑。停箫鼓。且须听取。三朵花能语。
次韵和马总戎都龙纪胜四绝句 其四
丘逢甲（清代）

飞车消息近何如，海上妖云誓扫除。立马东南望天象，狼星魔燄眼中无。
题王伯畏清心堂
汪炎昶（宋代）

记语简以遒，饶舌泄幽秘。
洗尽闤闠腥，阐此林壑气。
日予炯灵台，颇已窥彷佛。
声利汹金鼓，耳目易烽燧。
未用死灰渠，我道故自异。
耿耿终莫易，当如浊时水。
浊匪却而澄，浊自靡所寄。
子本不避俗，而俗若子避。
共袖剥啄手，为子成僻邃。
任物解外梏，冥心蕴真诣。
亦子谢尘嚣，亦不臞吾意。
岂但静所守，经世可如是。
送唐道
沈辽（宋代）

潇湘一片云，翩翩上南岳。不依涧底石，欲引瑶台鹤。

乘风出崖峤，带月萦林薄。若会洪崖生，为求金鼎药。
题御爱牡丹
曾由基（宋代）

天香不数魏姚家，玉砌雕栏护绛纱。
闻说弓旌遍岩穴，怜才应是胜怜花。
醉吟
陆游（宋代）

少日沉迷汗简青，如今毁誉两冥冥。
书生弄笔如何信，只合花前醉不醒。
春日杂兴
陆游（宋代）

小甔有米可续炊，纸鸢竹马看儿嬉。
但得官清吏不横，即是村中歌舞时。
率饮亭二十绝 其一
王十朋（宋代）

吾门非北海，安得客满坐。有亭名率饮，邻里日相过。
中秋不见月
罗隐（唐代）

风帘淅淅漏灯痕，一半秋光此夕分。

天为素娥孀怨苦，并教西北起浮云。
偈颂七十八首 其四十五
释正觉（宋代）

五月半，农忙乱，插田心是秋成饭。却道禾熟不临场，祇么任从风雨烂。

禅和子，一身了。一身两眼对两眼，个中丝发初无间。

老狐涎尽复何疑，再坐盘中弓落盏。
采茶行
郑樵（宋代）

春山晓露洗新碧，宿鸟倦飞啼石壁。
手携桃杖歌行役，鸟道纡回惬所适。
千树朦胧半含白，峰峦高低如几席。
我生偃蹇耽幽僻，拨草驱烟频蹑屐。
采采前山慎所择，紫芽嫩绿敢轻掷。
龙团佳制自往昔，我今未酌神行怿。
安得龟蒙地百尺，前种武夷后郑宅。
逢春吸露枝润泽，大招二陆栖魂魄。
满江红·试问平生
吴潜（宋代）

试问平生，几番见、中秋明月。今老矣，一年紧似，一年时节。底事层阴生障碍，不教玉界冰壶彻。莫姮娥、嫌此白头翁，心肠别。

风动处，浮云揭。云绽处，清光泄。倩何人扫荡，大家澄澈。且掉悲欢离合事，相逢只怕尊中竭。放儿童、今夜上青霄，探蟾穴。
次兰皋擘蟹
杨公远（宋代）

江湖郭索草泥行，不料遭人人鼎烹。
勇恃甲戈身莫卫，富藏金鼎味还清。
持螯细咀仍三咏，把酒高吟快一生。
鲈脍侯鲭应退舍，算渠只合伴香橙。
食荀
释慧空（宋代）

机泉擣秔炊明玑，竹根烧笋然竹枝。
锦绷稚子犊献角，玉版阿师囊颖锥。
同槃若觉风味好，对客不知寒涕垂。
古来山林例穷饿，藜苋诳腹蕨充饥。
我今一饱万想灭，老马释羁牛脱縻。
南山苍苍入箕踞，凉月冏冏生谈犀。
公无说与市朝予，啄腐吞腥渠得知。
江湖秋思
李嘉祐（唐代）

趋陪禁掖雁行随，迁向江潭鹤发垂。素浪遥疑八溪水，

清枫忽似万年枝。嵩南春遍伤魂梦，壶口云深隔路歧。

共望汉朝多霈泽，苍蝇早晚得先知。
沁园春 黄鹤楼
史惟圆（清代）

万里澄波，汉耶江耶，登临快哉。有晴云舒卷，层层楼迥；

雄风披拂，面面窗开。作赋祢生，题诗崔颢，占得人间几许才。

都休问，怕苍茫吊古，触绪生哀。

仙踪一去难回。任几度、人民换劫杰。看东连吴会，寒潮断岸；

西邻巫峡，暮雨荒台。倚槛多时，凭阑竟日，玉笛何人又《落梅》。

斜阳外，望凌空孤鹤，为我重来。
句
韩元吉（宋代）

但如王粲赋从军，莫为班姬咏团扇。
琐窗寒 潇湘绿绮窗
姚燮（清代）

画箔三楹，冰纱六槅，那边窗户。诗残梦瘦，定有凉云遮絮。

况诗诗、绿阴未消，悄来一鴂烟心语。可砌篁添种，相邀佳士，买春听雨。

休误。斜阳度。认凝上遥漪，锦篝润许。蜻蛉串羽。几被帘丝碍去。

漫横琴、迢忆汉妃，凌波翠袜无恙否。剩幽香、入幅梅枝，夕月含微素。
次韵答满思复
苏轼（宋代）

自甘茅屋老三间，岂意彤庭缀两班。
纸落云烟供醉后，诗成珠两看朝还。
谁言载酒山无贺，记取啼乌巷有颜。
但恐跛牂随赤骥，青云飞步不容攀。
遣悲怀 其二
王松（宋代）

謦欬似闻声，依稀梦不明。肺肝思可见，面目画难成。

戚族称贤妇，碑铭仗友生。山邱悲寂寞，拭泪望佳城。
月夜怀成父
赵蕃（宋代）

尚缺佳已许，既圆明若何。
一年增我老，千进念渠多。
柳乱谁屡舞，虫喧空作歌。
要为终夕看，四体奈烦痾。
书喜
陆游（宋代）

宠辱元知不足惊，退居兀兀饯余生。
冰鱼可钓羹材足，霜稻方登籴价平。
邻媪已安诸子养，园丁初葺数椽成。
乡闾喜事吾曹共，一醉宁辞洗破觥。
如梦令（和张文伯木犀）
王之道（宋代）

叶底芳蕤如缀。坐对广庭忘味。娇騃最怜伊，乱糁舞馀风袂。贪喜。贪喜。不觉宽钗斜坠。
及第后读书院咏物十首上礼部李侍郎 药臼
樊铸（唐代）

器重性仍坚，登庸响即传。口因良药苦，心为中规圆。

继务精三代，轮攻孕十全。终齐善救理，莫谓枉陶甄。
秋陂道中三首 其二
赵蕃（宋代）

止水通流水，前陂接后陂。农夫秧马驶，客子竹舆危。

五斗真聊尔，百艰谁使之。不能惩创在，犹后强裁诗。
送莫万安
赵蕃（宋代）

西江十一州，我所历者半。
纷纷墨绶徒，十有九顽懦。
使者金闺彦，用意人物中。
见我辄询我，称旨不数公。
我时官白下，与公未相识。
何以知其然，鸡犬相接迹，
无何困流转，卒岁下风趋。
看其日所为，自喜言不诬。
人皆竭民脂，我独求民瘼。
上官虽喑呜，民气得和乐。
体用夫何如，动静惟以诚。
夫岂今人欤，古人斯与并。
朝廷重县令，不减用儒盛。
六察与郎官，迁除匪他径。
公行始发轫，九万当自兹。
侍从近臣间，况复多己知。
句
张夫人（唐代）

游蜂乍起惊落墀，黄鸟衔来却上枝。（《柳絮》）

临风重回上，掩泪向庭花。（《寄远》）

镜中春色老，枕前秋夜长。（咏泪，以上见《吟窗杂录》）
赠致政曾宣德十二韵
刘弇（宋代）

自得逍遥物外情，肯将冠冕谩劳形。门前始种先生柳，斗下重添处士星。

文豹雾中谁逐逐，飞鸿天外自冥冥。最怜孤竹人高卧，却讶三闾客独醒。

放旷七贤林下洞，栖迟六逸水边亭。和烟买得花栽润，带雨移来药颗馨。

凫舄印残苍藓绿，蜗庐筑破远山青。消磨日月棋千局，笑傲云霞酒一瓶。

隐几旋成招隐句，披衣新看养生经。小轩静把琴开匣，幽苑深将鹤剪翎。

明月有时来竹坞，红尘无路到松扃。几多九老图中景，都为丹青入障屏。
古有採鞠茱萸篇而无一语及渊明长房旧事鞠茱
杨冠卿（宋代）

落英拾秋鞠，委佩纫芳兰。
以其清且芬，可服仍可餐。
吴茱味苦清，奚亦登君盘。
囊纱萦臂玉，恍记汝南山。
黄鹄招不来，仙子何时还。
龙泉寺
王尔烈（清代）

旧踏龙泉有屐痕，今来西阁阅朝昏。层轩历落峰峦入，叠嶂森严日月吞。

瀑水时飞岩际雨，怪松皆走石间根。幽奇两擅应雄长，一字为褒须更论。
秋怀 其一
卫宗武（宋代）

秋空日澄霁，秋气日萧瑟。塞马健嘶风，候虫悲吊夕。

卉木敛华滋，天地失颜色。来鸿谋稻粱，飞隼快搏击。

人境顿凄凉，物情亦悽恻。忧愁岂无端，感叹继韩笔。
中原
文天祥（宋代）

中原方万里，明日是重阳。
桑枣人家近，蓬蒿客路长。
引弓虚射雁，失马为寻羊。
见说今年旱，青青麦又秧。
偈颂一百零二首 其一○二
释慧远（宋代）

两阵交锋出战时，旗鎗倒卓鼓无槌。丝毫不犯将军令，独脚机关各自提。
挽李待制浦五首 其二
赵鼎臣（宋代）

晚持安世橐，早挂隐居冠。子贵年方壮，家严色更难。

古今成俯仰，歌哭异悲欢。泪滴新阡上，风吹不肯乾。
次韵正臣朝议见寄二首 其二
葛胜仲（宋代）

儒学推称第一流，乞言堪入告嘉猷。长閒气味安三径，难老光阴傲十洲。

谈理清风生玉麈，覆名殊宠谢金瓯。方瞳大隐年兄弟，营道应居最上楼。
咏欧阳永叔文石砚屏二首
梅尧臣（宋代）

凿山侵古云，破石见寒树。
分明秋月影，向此石上布。
中又隐孤秋，紫锦藉圆素。
山只与地灵，暗巧不欲露。
乃值人所获，裁为文室具。
独立笔砚间，莫使浮埃度。
中都寄广东提干彭元忠四首
曾丰（宋代）

君到韶如杜到夔，新功不比旧炉锤。
磨砻诗律如韶律，未必知音有仲尼。
姚震父自剡来喜晴效行
释永颐（宋代）

梅发春江棹绿波，越乡缠离认吴歌。
寻花戴帽谁家去，载酒移船与客过。
废馆夕阳寒柳动，古宫芳草白雪多。
山行每是清晨出，归路牛羊下远坡。
桃花源上避秦人扇头
耶律铸（宋代）

碧纱洞里桃花陌，只许刘郎擅好春。一片兰台风外月，不知元属避秦人。
河中府崇福寺看花
卢纶（唐代）

闻道山花如火红，平明登寺已经风。

老僧无见亦无说，应与看人心不同。
相见欢
吴重憙（清代）

垂杨阴里桥红。乍相逢。多谢沟边流水柳边风。

曾记得。春波绿。照惊鸿。一霎伯劳飞燕各西东。
和承旨学士喜资政侍郎休退五绝
宋祁（宋代）

声名自昔拘如锁，富贵由来薄似云。
今日冥鸿到天外，世间矰缴漫纷纷。
送平山兄回西岸
尹廷高（元代）

剪烛话寒更，芳樽且缓倾。飘零多旧梦，离乱半平生。

山色秋看冷，砧声夜听清。转头千嶂隔，风雨若为情。
偈颂一百三十六首
释惟一（宋代）

浴冰桥畔，伏虎岩前。
雪消松杪，春到梅边。
古佛眼睛突出，瞿昙面目昭然。
认著依前隔大千。
次韵酬韩三相公见寄
刘攽（宋代）

自昔羊公岘首游，谯涡开府祇千秋。韦平继相闻诗礼，鲁卫提千绝辈流。

功与荣名逾响捷，福随阳报似言酬。孤生承乏曾何数，玉铉龙文顾瓦瓯。
夜饮杨村
张镃（宋代）

转柁初投独树村，杖藜因叩小蓬门。
殷勤翁媪吹茅火，饤饾鸡豚荐瓦樽。
剩喜闰时无暴客，只愁连雨没禾根。
招邀纵简真淳在，欲云犹嗔稚子喧。
台州郡治十二诗太守尤延之命赋·清平阁
林宪（宋代）

饮浊斯贵清，路险斯贵平。
明明古君子，日用无非诚。
寒潭寒彻底，坦道安无倾。
日月傥如此，政化天与成。
腊月二十六夜大雪投晓霁色恍然鸟语啁啾便有春意感而赋之
沈与求（宋代）

黄昏雪打窗，夜雨破幽梦。晨光逗檐花，霁色晃池冻。

老木惊向荣，好鸟发微哢。草根露纤芒，虫声试群哄。

空畦土匀酥，侧涧泉流湩。腊尽杀气衰，春归生理共。

人情自多端，天意皆曲中。悬知造物公，未厌萌区众。

艰难重时节，俯仰疲迎送。心闲数造化，骨寒遭鬼弄。

那惊梅柳新，但饱藜藿供。行须过田家，泥饮空社瓮。
题郡中荔枝诗十八韵，兼寄万州杨八使君
白居易（唐代）

奇果标南土，芳林对北堂。素华春漠漠，丹实夏煌煌。

叶捧低垂户，枝擎重压墙。始因风弄色，渐与日争光。

夕讶条悬火，朝惊树点妆。深于红踯躅，大校白槟榔。

星缀连心朵，珠排耀眼房。紫罗裁衬壳，白玉裹填瓤。

早岁曾闻说，今朝始摘尝。嚼疑天上味，嗅异世间香。

润胜莲生水，鲜逾橘得霜。燕支掌中颗，甘露舌头浆。

物少尤珍重，天高苦渺茫。已教生暑月，又使阻遐方。

粹液灵难驻，妍姿嫩易伤。近南光景热，向北道途长。

不得充王赋，无由寄帝乡。唯君堪掷赠，面白似潘郎。
小金山送别启猷弟会试
潘光统（明代）

熬峰重访长公祠，离思深凭酒一卮。台上千金招骏足，云边五色映龙池。

梅关传舍闻鸡早，彭蠡秋风过雁迟。别后草堂应入梦，音书何日慰吾思。
周希父赋梅次韵三首
林季仲（宋代）

岁华物意两俱迟，开到前村第几枝。
抱影自怜春有信，冲寒长指雪为期。
音传陇首人相忆，恨入楼头角正悲。
最是一年难忘处，小桥流水夕阳时。
涪城县香积寺官阁
杜甫（唐代）

寺下春江深不流，山腰官阁迥添愁。
含风翠壁孤云细，背日丹枫万木稠。
小院回廊春寂寂，浴凫飞鹭晚悠悠。
诸天合在藤萝外，昏黑应须到上头。
杂述
林泳（宋代）

兴亡岂料秦为晋，广莫宁知魏有梁。
万岁是非同变灭，四维上下可思量。
句
雍明远（宋代）

洞庭湖裹固深根。
咏梅五十首呈史尚书
释绍嵩（宋代）

洞水悲鸣无歇时，人稀景静雪消迟。
东风信有芳菲意，昨日梅花开一枝。
近作小池颇有野意日晚临流吟柳浑独不见慨然有作
晁说之（宋代）

无波枉渚若堪凭，白露青蘋更可陵。过尽秋风独不见，此时肠断柳吴兴。
临别赠陈白沙
余统（明代）

浓绿幽村枕碧山，新宁文献有重关。天光云影方池上，竹色花香小座间。

开箧几回焚谏草，坐毡长日慕亲颜。西风潮落予清话，怅别唯应梦此湾。
除夕
丁元照（清代）

家家爆竹送年残，我独柴门早掩关。有债未知何日了，无钱翻掩此身闲。

凄凉灯火三更后，潦草盘飧一夕间。回首岁除三十六，不禁低唱念家山。
一病四十日天气遂寒感怀有赋
陆游（宋代）

幽人病起鬓毛残，硖口楼台九月寒。
暮角又催孤梦断，早霜初染一林丹。
乡闾乖隔知谁健？怀抱凄凉用底宽？麴米春香虽可醉，瀼西新橘尚余酸，
平原道中
王德爵（清代）

远朝岱岳过城东，驴背吟哦句未工。荞麦花铺残雪白，疏林枣未夕阳红。

人烟渐见荒村里，蛩语偏惊客路中。此去平原有公子，人情可与古时同。
师玿长老求赞
释宗杲（宋代）

画得百千本，都记祗这是。
师玿好阴当，杨岐第七世。
春归
王柏（宋代）

春来春去果何心，静坐焚香细细评。
太极流行千古事，一元发育四时情。
黄堆稼穑谁勋业，绿到桑麻已老成。
舒惨荣枯人自异，此中生意本分明。
元夕次松窗韵
周密（宋代）

霁景浮灯市，春声动乐章。翠帘流月影，黄道散天香。

鳌蜃三山耸，鱼龙陆地骧。醉馀天欲曙，归路笛声长。
老鹞行
沈一贯（明代）

相州浮图灭素云，佛徒四散灵光分。
有狐绥绥窟其顶，据危布巧张魔军。
公然出入索祭赛，移精屋底惊钗裙。
几村月下卷眠席，驱桃鞭棘喧相闻。
平原公子揽游骑，意气四来照天地。
翩翩从者五陵豪，手指青松暂留憩。
闻兹肝肠裂秋色，虎豹纵横谁耐得。
回看鞲上老愁胡，好去清霜试风力。
愁胡整束尽从容，竦身三跃生刚风。
老狐负嵎正眼空，老鹰深目复自雄。
不期侧翅偶失便，霜毛醉舞桃花红。
道旁观者色如土，公子生蒙陇西耻。
难忘一战雪曹柯，讵惜千金求郭隗。
诘朝载取老鹞来，金眸铁胫非凡才。
一踠四天声鹔鹔，愁云惨淡为之开。
心知敌手不易摧，交绥便作旋风回。
长鸣飘然向空去，狂魑笑破呼鹰台。
不堪一辱还再辱，三断金鞭仰天哭。
江花片片自飞来，江鸟不飞皆掩目。
忽闻群鸦绕相轮，如泣如吊声狺狺。
老狐失惊小狐哭，迷离欲窜无荒榛。
未解天公意何者，万人欲去仍旋马。
东方一道如飞龙，无数奇毛蔽天下。
横排鹅鹳吹觱栗，杀声欲震长平瓦。
健翮当前索狐战，群握飞沙争扑面。
风尘入眼青天昏，霹雳一声沧海变。
自余小怪无烦诛，攒头乱啄充朝袴。
但闻腥风万缕污，遗肠尽足餐饥乌。
心感主人再三呼，激烈绸缪当报珠。
吾观此鹞智勇俱，不数博浪沙中锤，似曾亲受黄公符。
吁嗟鸟中之丈夫，鸟有丈夫人则无！
夏日过青龙寺谒操禅师
裴迪（唐代）

安禅一室内，左右竹亭幽。有法知不染，无言谁敢酬。

鸟飞争向夕，蝉噪已先秋。烦暑自兹适，清凉何所求。
送别史友六首
敖陶孙（宋代）

烟霏巧湿行李，钟鼓初分去舟。
中有锦衣尚褧，旁看泥轼垂油。
颂古五十五首
释绍昙（宋代）

收拾成都卖卜家，君平术肆独宏开。
闹中人献支机石，掀倒卦盘归去来。
竹林书舍
吴实（明代）

别构宜清赏，翛翛竹满林。秋风疑凤舞，春雨讶龙吟。

翠色全侵席，凉声半在琴。悬知君子操，共结岁寒心。
临江仙 送袁黎州楠 送袁黎州楠
魏了翁（宋代）

晓色昽昒云日澹，绰开坦坦长途。西宁太守问程初。

梅梢迎候骑，柳树困平芜。

九折邛峡浑可事，不妨叱驭先驱。平平岂是策真无。

抚摩迂事业，细密钝功夫。
思归二首 其一
苏辙（宋代）

汝南百日留，走遍三男子。思归非吾计，聊亦为尔耳。

行装理肩非，客舍卷床笫。儿言世情恶，平地风波起。

舟行或易摇，舟静姑且已。匏系虽非愿，蠖屈当有俟。

老人思虑拙，小子言有理。晨炊廪粟红，晓市淮鱼美。

索居庖无人，归去迎伯姊。终岁得安闲，幽居无彼此。
横吹曲辞。关山月
崔融（唐代）

月生西海上，气逐边风壮。万里度关山，苍茫非一状。

汉兵开郡国，胡马窥亭障。夜夜闻悲笳，征人起南望。
赠欧阳承务
陈元晋（宋代）

谈天多巧中，名在士夫间。
行遍西江路，来游南岳山。
病侵心绪懒，穷惯面皮顽。
莫说功名事，禄书从卷还。
长安道中怅然作三首
宋祁（宋代）

三辅古风烟，征骖怅未前。
山园蓬颗外，宫室黍离边。
树老经唐日，碑残刻汉年。
便须真陨涕，不待雍门弦。
樟镇夜泊
艾可叔（宋代）

醉却长年懒着篙，聊依山市泊江皋。
船收蒲席风初定，人卧芦江月正高。
时有沙禽惊客梦，厌听枥马龁空槽。
晓来细雨秋烟湿，意思三分是楚骚。
三月二十五日饮方校书园十绝
刘克庄（宋代）

百年如电复如风，昨日孩提今日翁。
乍可生前称醉汉，也胜死后谥愚公。
过临平二首
杨万里（宋代）

临平放目渺无涯，莲荡苹汀不钉牌。
雪後轻船四捞漉，断芦残荻总成柴。
入春狂风大作加以久无雨雪因以自咎
于谦（明代）

朔风怒号不得止，漠漠埃尘涨天起。入春已是一旬馀，翻觉貂裘薄如纸。

前朝飞雪天上来，间积郊原不盈指。垄间宿麦正青青，无雨安得勃然起。

圣皇爱民如赤子，诏旨丁宁在人耳。轻徭薄赋更恤刑，天意云何乃如此。

抚循失政固予罪，窃禄偷安心独愧。愿移灾咎及余躬，免使苍生受憔悴。
竹溪直院盛称起予草堂诗之善暇日览之多有可
刘克庄（宋代）

五叶英雄主，长驱等拉摧。
单于先退舍，天子自登台。
鸣镝经营远，乘舆警跸来。
穹庐空漠遁，黄屋半天开。
雁寒三更月，龙廷一炬灰。
公卿争上寿，扈从翠华回。
禅人并化主写真求赞
释正觉（宋代）

清白而游，江湖风月之秋；变态而神，
云烟草木之春。体之而真，
用之而淳。非佛非祖而能佛能祖，
非天非人而能天能人。
答蜀公谢寄酒
彭汝砺（宋代）

彼酒孰为之，湛然若天成。为之非草草，纤悉中度程。

其香匹幽兰，色不减琼英。采采白菊花，亦酌潭水清。

潭水取之源，择菊废枝茎。我将飨明神，乃独以其精。

千里驰寄公，非将解公酲。祝公百年寿，多益不为盈。

想公初饮时，莹彻颜微赪。幽吟倚岩石，缓步睨层城。

爰闻在阴鹤，载叹出谷莺。我闻至人心，万物莫足撄。

存亡漫忧喜，泛然若无情。此理公得之，奚藉醪醴并。
晚望西崖
张嵲（宋代）

西崖佳树绿层层，日落山烟满树生。
萧然倚杖疏篱外，遥听幽泉断续鸣。
题范季实秋山纵目图
王灼（宋代）

江天物态两凭陵，借与悬岸倚瘦藤。
又作吴中十年梦，胥山绝顶望西兴。
宫词一百首
岳珂（宋代）

鳌山彩缔耸仙峰，万盏华灯宝籙宫。
金字大书双凤阙，宣和众乐与民同。
还家 其一
钱澧（清代）

代马不忘北，越禽欣南栖。游子乍还乡，恍恍意翻迷。

入门见父母，惜我颜黑黧。长跪进致辞，行李实惨凄。

为言不足忧，吾肠便藿藜。诸弟出营食，顾见蓬头妻。

弟妇拜且却，小妹娇还啼。阿长将米归，黑盐手并赍。

喜传豆角熟，不但食黄齑。堂堂七尺躯，壮齿生久齐。

饥寒上累亲，不如跪乳羝。
田间
陈天麟（宋代）

经营一饱慰枯肠，稻作黄云带雨香。
溪上烟横秋入画，树梢风细晚分凉。
交游断绝山当户，岁月侵寻竹过墙。
斗酒只鸡田舍好，枉将襏襫换轩裳。
吴孟章自乐山八景 其八 蠹鱼轩
张宁（明代）

墨气浓侵辨，虫痕细绕边。自因当膝破，无复可人悬。

竹污消遗简，芸香落断编。茶搜并日晒，莫笑腹便便。
次韵元章见寄 其二
沈辽（宋代）

西渚菰蒲老，南冈梅柳芳。当时有佳意，十载尚馀香。

投老甘寂寞，归期殊渺茫。君能斲句丽，幽眇得张皇。
越台 其一
李待问（明代）

海色晴分映远空，野棠笼翠故山中。葡萄祇道骄秦尉，扶荔曾闻筑汉宫。

鸿雁影沉沧屿月，鹧鸪啼咽绿杨风。歌尘不惹千秋恨，赢得高台挂夕风。
小渠
宋祁（宋代）

唐溪析春溜，一股入清渠。
循庭始演漾，走圃辄萦纡。
淙淙潄幽始，唯唯泳织鱼。
瀑来聊激浊，澄罢复涵虚。
恃源纔自润，流波愧挹馀。
游姑苏张氏园二首 其一
曾几（宋代）

郭内名园旧所闻，扶携老稚及良辰。重重碧树深留客，一一华堂极可人。

绿暗池塘初破夏，清和时节尚关春。凭谁说与沧浪水，早晚芒鞋去问津。
和韦开州盛山十二首。宿云亭
张籍（唐代）

清净当深处，虚明向远开。卷帘无俗客，应只见云来。
八柏环青
王猷（南北朝）

五桂燕山独擅芳，三槐曾羡晋公堂。如何八柏环青翠，寒入郊原色尚苍。
赵和宗挽诗三首
曹彦约（宋代）

壮日民师帅，中年国典刑。
六分名郡竹，两粲使华星。
彩戏方娱侍，丹旌忽篆铭。
空馀泉一滴，万古叹清泠。
东园小饮
陆游（宋代）

乞得残骸老故山，草亭终日对孱颜。
孤云百尺起江际，幽鸟数声鸣竹间。
众死一身今独健，人忙万物本常闲。
此心欲语知谁听，赖有渔樵日往还。
书林管辖扇
张继先（宋代）

九鸾陪玉兽，八凤荐金芝。
青童歌妙曲，玄女唱清词。
玩槿花
羊士谔（唐代）

何乃诗人兴，妍词属舜华。风流感异代，窈窕比同车。

凝艳垂清露，惊秋隔绛纱。蝉鸣复虫思，惆怅竹阴斜。
祝英台近
刘克庄（宋代）

雨凄迷，风料峭。情绪被花恼。白白红红，满地无人扫。可堪解佩盟寒，坠楼命薄，更杜宇、枝头闲火刍。

绿阴绕。青帝结束匆匆，转眼朱明了。怕与春辞，茗芋玉山倒。后期觉做明年，春年年好，却不道、明年人老。
送洪献吉还真州
王野（宋代）

秣陵还泊岸，瓜步又乘潮。
离情似新月，明夜胜今宵。
雨中过鄱阳湖望庐山不浪
罗钦顺（明代）

那堪雨脚连山脚，寄与山灵莫浪猜。宇宙要开观物眼，风波方浪济川才。

卧龙庭院谁专领，跨鹤仙人傥一来。袖有瓣香真自惜，炉峰何日扫莓苔。
谢吴司户寄诗卷 其一
周紫芝（宋代）

万里来西极，龙媒定不疑。人应如此少，老恨识君迟。

白璧元无价，青云未易知。小低湖海气，安稳过天池。
白乐天有渭上雨中独乐十余首仿渊明予寓宛丘
张耒（宋代）

罢官卧穷巷，值此云物稠。
连延经旬雨，城市欲行舟。
柱础变坳塘，瓦沟成暴流。
萧然残暑退，寒事戒衣裘。
老人朝睡足，起坐梳白头。
呼童饬晨餐，薪湿爨妇愁。
洗我朱提杯，不复具肴羞。
一觞已径醉，万事良悠悠。
句
鲍寿孙（宋代）

我无孤雁句，君有倚楼诗。
慈被禅人八十又一
释今无（明代）

熊罴无梦到人间，口熟灵文心更閒。旧殿朝昏常自住，陈村风雨不时还。

眼看种树俱成荫，兴至题诗且莫删。向比赵州参我法，南泉翻愧鬓毛斑。
因发诸县催科行移口占呈东卒
王迈（宋代）

共乘驾犯炎云，入手文书费解纷。
搜见底囊供北餫，作无麪饼饱南军。
铜山欲乞从今赐，金浦何为异昔闻。
分得尘劳无著处，不知风月几时分。
融州望乡
陈藻（宋代）

故国来来八十程，登楼迷却桂州城。
望乡不分千山隔，上趁金乌日里行。
用刘汀洲左顾亭韵
袁说友（宋代）

杖屦东风欲滥巾，小舟重泊一亭春。
醉看梅月无新语，老与溪亭作故人。
意气不惊双白鬓，功名忍负百年身。
我来又续题诗柱，敬为刘郎细拂尘。
和胡观光登酒楼
王庭圭（宋代）

李白夜登孙楚楼，楼中玩月苦淹留。定知公等非凡客，要是人淹第一流。

玉勒穿花回曲径，银槽泻酒注深瓯。遥观翠幕张灯处，小妇鸣筝在上头。
钗头凤 闺怨
梁清标（清代）

帘栊悄。流苏小。薰笼斜倚香还袅。欢方嫩。愁来顿。

纤腰非旧，湘袅争寸。褪。褪。褪。

钗轻掉。梅如笑。银缸生晕灯花爆。春将近。鸿无信。

天涯人远，金钱难问。恨。恨。恨。
秋思
曹勋（宋代）

日落碧山暮，阴风生白苹。
飞响散高梧，水石光粼粼。
海草未凋绿，胡马嘶咸秦。
萧飒两华鬓，十年吹战尘。
陈南山挽诗
廖大圭（元代）

元龙湖海士，老大阅艰难。子舍传家政，僧斋话岁寒。

长归新宅兆，不见古衣冠。尚想平生事，临风独永叹。
广陶渊明四时 其三
郭祥正（宋代）

秋月扬明晖，大空碧无滓。鸿鹄正翱翔，燕雀方栖止。
七老会诗（杲年八十九）
胡杲（唐代）

闲居同会在三春，大抵愚年最出群。霜鬓不嫌杯酒兴，

白头仍出玉炉熏。裴回玩柳心犹健，老大看花意却勤。

凿落满斟判酩酊，香囊高挂任氤氲。搜神得句题红叶，

望景长吟对白云。今日交情何不替，齐年同事圣明君。
和喻叔奇集兰亭序语四绝 其一
王十朋（宋代）

我自扁舟入越初，兰亭已向梦中如。崇山峻岭至今阻，唱和诗成无处书。
念奴娇
朱敦儒（宋代）

晚凉可爱，是黄昏人静，风生萍叶。谁做秋声穿细柳，初听寒蝉凄切。旋采芙蓉，重熏沈水，暗里香交彻。拂开冰簟，小床独卧明月。

老来应免多情，还因风景好，愁肠重结。可惜良宵人不见，角枕兰衾虚设。宛转无眠，起来闲步，露草时明灭。银河西去，画楼残角呜咽。
用前韵作招许主簿
程俱（宋代）

风骚无复见黄初，尚想应刘载后车。病骨不知缘底事，愁眉时得为君舒。

动人春色来随燕，入眼溪流静见鱼。祇有此中多好句，可来茅阁试凭虚。
寄题黄州李史君韦杜山居
刘敞（宋代）

主人朝隐望谁先，卜筑城南地复偏。服食早知仁者寿，退休前惜大夫贤。

封千户比苍苍竹，亩一钟金上上田。从此去天才尺五，几时鸡犬亦登仙。
偈
慧日庵主（宋代）

丘师伯莫晓，寂寂明皎皎。
日午打三更，谁人打得了。
跋高舍人钱舜举君选著色山水
方回（元代）

堆青仍积翠，山与水俱奇。
毫发渔船远，寻常草舍卑。
喜君真好学，索我细题诗。
卷轴频舒卷，明窗肯见思。
秋日郊居
郭秉哲（宋代）

一叶惊初下，烦襟喜复清。
云边开岫色，风外送涨声。
菊引陶潜兴，蓴牵张翰情。
迎眸秋色远，顿觉杖藜轻。
观禽鸟哺雏有感赋诗三首示诸子侄
何梦桂（宋代）

万事空花过眼无，到无言处自心孚。
践头苏爨刍何用，垂耳盐车马以瘏。
野鹤不须惊客去，山雌一任笑人癯。
他年史氏求遗稿，幸免台中道噤乌。
陆处士别业
方干（唐代）

问道远相访，无人觉路长。夜深回钓楫，月影出书床。

蝉噪蓼花发，禽来山果香。多时欲归去，西望又斜阳。
梅花十咏·梅梢
张至龙（宋代）

根清条不肥，影落明月地。
凄凄欲寒时，胚腪已生意。